cyanic-selkie/wikianc huggingface dataset:
Maicon Douglas Sisenando
Maicon Douglas Sisenando (født 26. juli 1981) er en brasiliansk fotballspiller som spiller for den italienske klubben ASD Sona Calcio.
Masako Ishida
Masako Ishida (født 5. november 1980 i Hokkaido) er en japansk langrennsløper. Hun ble født og bor i Hokkaido, og hun representerer skiklubben JR Hokkaido Ski Team. I Ski Classics representerer hun Team Koteng (tidligere Team United Bakeries). Hun har sin styrke i klassisk stil, og særlig distanserenn i klassisk.
Liste over episoder av Two and a Half Men
Liste over Two and a Half Men episoder er en liste over episodene til TV-serien Two and a Half Men
Effie Gray
Euphemia «Effie» Chalmers Gray (født 7. mai 1828, død 23. desember 1897) er kjent for først ha vært hustruen til den engelske kunstkritikeren John Ruskin, og som deretter forlot denne for å gifte seg med den pre-rafaelittiske maleren John Everett Millais. Dette berømte viktorianske kjærlighetstriangelet har blitt dramatisert i flere skuespill og en opera.
Forholdet mellom Ruskin og Millais
Da Ruskin senere ble forlovet med en pike i tenårene, Rose la Touche, skrev pikens mor bekymret til Effie. Hun svarte ved å beskrive Ruskin som en undertrykkende ektemann. Det er ingen grunn til å tvile på Effies ærlighet, men hennes innblanding bidro til at forlovelsen ble brutt, og sannsynligvis bidro til Ruskins senere mentale sammenbrudd.
Ahmed Zia Massoud
Ahmed Zia Massoud (født 1. mai 1956) var visepresident i Hamid Karzai sin regjering i Afghanistan fra 2004 til 2009. Han er den yngre broren til Ahmed Shah Massoud.
Presidentvalget 2004
26. juli 2004 annonserte så Karzai at han hadde valgt Ahmed Zia som sin visepresidentkandidat ved presidentvalget 9. oktober 2004.
Under valgkampen ble Ahmed Zia forsøkt myrdet 6. oktober ved et bilbombe-angrep i Badakhshan mot konvoien hans, men han unnslapp selv om minst en person ble drept i angrepet.
Fulda (elv)
Fulda er en elv i Hessen i Tyskland og en av kildeelvene til Weser (hvor den andre er Werra). Fulda har en lengde på 218 kilometer og har sitt utspring ved Wasserkuppe i fjellene Rhön. Herfra renner den nordøstover gjennom fjellene Knüllgebirge i vest og Seulingswald i øst før den ved Bebra skifter retning til nordvest.
McDonnell Douglas DC-9
Flyets historie
Douglas begynte å utvikle DC-9 i april 1963, for å lage et kortdistansealternativ til den større firemotors DC-8. I motsetning til den konkurrerende og noe større Boeing 727, som brukte så mange 707-deler som mulig, var DC-9 et helt nytt design med to bakmonterte Pratt & Whitney JT8D-turbojetmotorer, små effektive vinger og et T-formet haleror. I de fleste konfigurasjonene har DC-9-familien rekker med 5 seter på en klasse istedenfor den mer vanlige klassedelte 6-rekkers rader.
Prototypen av flyet fløy i februar 1965 og gikk inn i tjeneste hos Delta Air Lines i desember senere samme året. Flyet var en umiddelbar kommersiell suksess og 976 fly ble produsert av Douglas, som slo seg sammen med McDonnell i 1967. I 1980 kom modellen DC-9-80, (MD-80-serien), som var en forlenget versjon av DC-9-50 med en høyere maksimal take-off vekt og mulighet til å bære mer drivstoff. MD-80 ble så senere utviklet til MD-90-serien. MD-90 har IAE V2500 motorer og glasscockpit. Den siste varianten av serien var MD-95, som ble markedsført som Boeing 717-200 etter at Boeing kjøpte opp McDonnell Douglas i 1997.
DC-9-familien er en av de mest stabile, lengstvarende flyene som fortsatt er i tjeneste. Ryktet om pålitelighet og effektivitet bidro til sterke salgstall til langt inn i 1990-årene. Med et totalt salg på over 2 400 fly er DC-9-familien en av de mest suksessfulle passasjerflyene som har blitt produsert, og er på tredjeplass over antall solgte, etter Boeing 737 (over 6 000) og Airbus A320 (over 3 700). Etter utbruddet av Korona-krisen vinteren 2020 ble de aller fleste gjenværende maskiner av typene M80, M90 og B717 satt på bakken, og det er tvilsomt om de noen gang vil fly igjen.
Jaslene González
Jaslene González (født 1986) er en modell fra Puerto Rico, som er kjent som vinneren av Cycle 8 av America's Next Top Model. Hun vant i finalen mot russiske Natasha og vant da 6 bilder i Seventeen magasin og $100 000 i Cover Girl cosmetics. Hun fikk i tillegg en kontrakt med IMG models.
INorden.no
iNorden.org var en paraplytjeneste, mens de nasjonale portalene ble etablert som iNorden.dk, iNorden.no og iNorden.se. er for tiden under etablering, og vil, så snart redaksjoner er etablert, få selskap av iNorden.fi og iNorden.is. Det skulle også etableres en all-nordisk, engelskspråklig portal på english.iNorden.org, hvor engelskbloggende/-skrivende nordboere skulle få anledning til å bidra med journalistikk, kulturanmeldelser eller andre meningsytringer.
Simon Rodrigues
Prest, provinsial
I 1542 ble ordenshuset for Portugal høytidelig åpnet av kongen, Dom João III i Coimbra. Pater Rodrigues selv grunnla flere andre hus, som Collegio de Jesus i Coimbra og Collegio Espirito Santo i Évora. Évora ble jesuittenes «hovedstad» i Portugal. I pater Rodrigues' embedstid grunnlsa pater Manuel Nobrega den første jesuittmisjonen i Brasil og tok dermed med seg det jesuittiske ethos over til de portugisiske koloniene.
Høyvogn
Utenom høyonna ble samme vogn brukt til forefallende transport, vanligvis uten karmer dersom ikke lasset skulle sikres med dem. Nyere høyvogner kunne være i metall med flere brukervennlige finesser, som traktorhengerfeste. Høyvogner er etterhvert erstattet av andre redskaper i tråd med at bruk av tørrhøy er nesten borte.
Gloria Trevi
Profesjonell
Ved hjelp av Andrade fikk Travi utgitt sitt første musikkalbum i 1989; « ¿Qué Hago Aqui?» (Hva gjør jeg her?). Albumet ga henne øyeblikkelig en hit, «Dr. Psiquiatra» (Dr. Psykiater), som fikk førsteplass på de meksikanske hitlistene.
Drakamp i Brasil
En juridisk drakamp kom i gang ettersom de brasilianske påtalemyndighetene ønsket å tiltale dem i Brasil, mens de meksikanske påtalemyndighetene ville tiltale de tre fangene i hjemlandet hvor tiltalen først ble utformet. Trevi, Andrade og Boquitas ble overført til et annet fengsel på grunn av kapasitetsproblemer, og kort tid etter ble det spredt et lydbånd hvor man kunne høre Trevi synge en improvisert sang hvor teksten handlet om at hun ville gjøre alt for den mannen hun elsket.
Tilbake til Mexico
Den 27. november 2003 ble Andrade fengslet på samme sted som Trevi, men de fikk ikke lov til å ha kontakt.
Traktbegerkulturen
I løpet av denne perioden, i sporene av bondesamfunnets fremvekst forandres hele samfunnsstrukturen til å bli et høvdingsamfunn med stammeterritorier.
Hellekister
Den tredje og yngste formen er hellekister (svensk hällkistor). Det er avlange og firkantede gravbygninger, bygd av oppreiste steiner med overliggende heller.
Gurre slott
Gurre slott er et tidligere dansk slott som i dag er en ruin, beliggende vest for landsbyen Gurre utenfor Helsingør. Kun Storetårn er bevart i 3 meters høyde, og like ved er det en mindre ringmur med små hjørnetårn bevart i opp til 3,5 meters høyde. Alt av den resterende borgen er kun fundamenter, skjult under gresset.
Historisk
Den eldre delen stammer kanskje fra Erik Menveds tid (1286-1319) og består av sentraltårnet, oppført på en haug, og en forborg lenger nord, også på en haug i våtmarken ved Gurre-sjøen. Her kan det ha vært en vollgrav som senere er kastet til. Av dette sentraltårnet står bare den nedre delen av kampestein tilbake, bygd i form av en donjon, dvs. uten inngang på bakkenivå, bare fra en av de øverste etasjene, slik at folk var trygge for inntrengere selv om kamper pågikk utenfor.
J.P. Jacobsen skrev Gurresange på 1860-tallet, tonesatt av Arnold Schönberg med tysk tittel Gurrelieder etter Rilkes tyske oversettelse. Jacobsens dikt lar kong Valdemar utbryte, etter Toves død, at han ser frem til dommedag da han skal ta makten i himmelen:
Yuxian
Massakeren gjorde et uutslettelig inntrykk, og bidro antagelig til at omfanget og grusomheten til de vestlige intervensjonsstyrkers senere straffeekspedisjoner i det man mente var boksernes kjerneområder ble større.
MTV Unplugged (Bryan Adams-album)
MTV Unplugged er et akustisk konsertalbum fra den canadiske rockartisten Bryan Adams, utgitt i 1997.
Glorieta de la Palma
Glorieta de la Palma er en rundkjøring i Mexico by som forbinder Paseo de la Reforma med Calle Río Rhin og Calle Niza. Den var med i den originale planen til arkitekten Louis Bolland for bulevarden, og sto som Reformas andre rundkjøring ferdig i 1865. Glorieta de la Palma har fått navnet sitt fra den høye palma som står i midten. Den er den eneste av rundkjøringene langs Reforma som aldri har hatt et monument. Den karakteristiske bygninga til Bolsa Mexicana de Valores ligger ved rundkjøringa, på motsatt side av Zona Rosa.
Adam av Bremen
Adam av Bremen (latin Adam Bremensis), død ca. 1080, var prest, forfatter og historiker fra Bremen i Tyskland og en av de mest betydningsfulle tyske kronikører i middelalderen. Han levde og arbeidet i den siste halvdelen av 1000-tallet. Han er mest berømt for sin krønike om erkebispedømmet Hamburgs historie, Gesta Hammaburgensis ecclesiae pontificum (De hamburgske erkebiskopenes store gjerninger), som også inneholder mange opplysninger om livet i Norden.
Pjolter
Etymologi
Det finske ordet «paltoris» betyr blanding. Lydmessig kan det være en sammenheng mellom dette og pjolter.
Bláskógabyggð
Bláskógabyggð er en kommune (sveitarfélag) i regionen Suðurland på Island, med 931 innbyggere ved utgangen av 2013. Bláskógabyggð ble stiftet 9. juni 2002 da Biskupstungnahreppur, Laugardalshreppur, og Þingvallahreppur ble slått sammen. Kommunen er oppnevnt etter Bláskógar, et område i Þingvellir-regionen.
Galleri
Bláskógabyggðs turistattraksjoner «Den gyldne sirkel»
Rudolf Steiner
Steiner gjennomgikk flere livsfaser. I den første, mer filosofisk orienterte fasen som varte frem til 1902, forsøkte han å finne en syntese mellom naturvitenskap og åndelig opplevelse. Fra 1902 var han leder for den tyske seksjonen av Teosofisk Samfunn, og han begynte da å utvikle det han kalte antroposofi. I en tredje fase begynte Steiner å utvikle kunstneriske impulser innen drama, bevegelseskunst (der han utviklet den nye kunstformen eurytmi) og arkitektur. Arbeidet resulterte i byggingen av et kulturelt senter for å huse alle kunstene, Goetheanum. Like etter første verdenskrig arbeidet Steiner for å finne praktiske anvendelser for antroposofien; og i samarbeid med pedagoger, bønder og leger grunnla han waldorf-pedagogikken (Steinerskole-bevegelsen), biodynamisk landbruk, antroposofisk medisin og inspirerte nye retninger innen tallrike andre områder av menneskelig aktivitet, som etisk bankvirksomhet og den kristne menigheten Kristensamfunnet.
Felix Koguzki og mesteren «M»
Urtesamleren introduserte Steiner for en person som ikke navngis i Steiners selvbiografi. Han kaller han bare en «mester» eller også «mesteren M». Denne «M» hadde stor innflytelse på Steiners senere utvikling, særlig på hans beslutning om å studere Fichtes filosofi. Det kan synes som om Steiner oppholdt sammen seg med «M» en lang weekend. Det var denne «M» som lærte Steiner å arbeide effektivt ut fra den spirituelle verden i denne materialistiske tidsalder: «For å overvinne materialismens drage må du komme inn under dens skinn». Da de skilte lag, sa denne «M»: «Du vet nå hvem du er! Handle deretter, og forbli alltid tro mot deg selv.»
I 1891 tok Steiner doktorgraden i filosofi ved Universitetet i Rostock, med en avhandling om grunnspørsmål i erkjennelsesteorien med særlig fokus på Fichtes vitenskapslære, senere utgitt i utvidet form som Wahrheit und Wissenschaft (Sannhet og vitenskap).
Publisistisk og filosofisk virksomhet
I 1896 ble Steiner kjent med Elisabeth Förster-Nietzsche og tilbragte mye tid som besøkende ved Nietzsche-arkivet i Naumburg. Hennes bror, Friedrich Nietzsche, var på denne tiden sinnslidende. Förster-Nietzsche introduserte Steiner til den sinnslidende filosofen, og Steiner, som var dypt beveget, skrev senere boken Friedrich Nietzsche, ein Kämpfer gegen seine Zeit (Nietzsche - i kamp mot sin tid).
Steiner og Teosofisk Samfunn
Steiner anså esoteriske skoler fra tidligere kulturepoker som foreldet, og delte ikke teosofenes beundring for indisk spiritualitet. Han reagerte sterkt da C. W. Leadbeater og Annie Besant presenterte den indiske gutten Jiddu Krishnamurti som den kommende Verdenslærer, den nye Messias. Tilhengere av Krishnamurti ble nektet adgang til de tyske losjene av Teosofisk Samfunn, og det kom til åpent brudd mellom Steiner og teosofene i 1912-13. Steiner og de fleste medlemmene i den tyske seksjonen i Teosofisk Samfunn dannet da en ny organisasjon, Antroposofisk Selskap.
Antroposofisk selskap og dets kulturelle aktiviteter
Både som filosof og samfunnsreformator var Steiner opptatt av at han ikke skulle tas bokstavelig av tilhengerne, og av at antroposofien måtte være i kontinuerlig utvikling: «Jeg ber dere (...) ikke godta noe av det jeg noen gang har sagt eller vil si, fordi dere stoler på meg som autoritet eller bare tror på meg. (...) jeg ber dere, ikke tro blindt på det, ikke godta mine ord fordi jeg er en autoritet. Jeg ber dere om å slutte med autoritetsdyrkelsen; for oss vil ikke autoritetsdyrkelsen gjøre annet enn skade».
Goethes vitenskap
Steiner forsvarte Goethes kvalitative beskrivelse av farve som et syntetisk resultat av polaritet mellom lys og mørke, i kontrast til Newtons partikkelbaserte og analytiske teori. Han vektla betydningen av evolusjonær tenkning i Goethes anatomiske lære.
Kunnskap og frihet
Steiner nærmet seg filosofiske spørsmål som kunnskap og frihet i to faser. Den første var hans avhandling, utgitt i en utvidet utgave i 1892 som Wahrheit und Wissenschaft. Her antyder Steiner en inkonsistens mellom Kants filosofi, som postulerte at den grunnleggende sannhet om verden var utilgjengelig for menneskelig bevissthet, og moderne vitenskap, som antar at ethvert fenomen kan erfares av det Steiner kaller den sinnlige og åndelige verden som vi har tilgang til. Steiner kaller Kants Jenseits-Philosophie en snublesten i forsøket på å oppnå et tilfredsstillende filosofisk ståsted.
Praktisk innflytelse
Steiner hevdet at menneskeheten i den nåværende femte postatlantiske kulturperiode har utviklet en detaljert kunnskap om den fysiske verden, men mangler kontakt med de høyere verdener. Han ønsket å utvikle former for virksomhet som kan gjenetablere en forbindelse mellom de ulike livsverdener. Etter første verdenskrig bidro Steiner derfor til rekke kulturelle og praktiske anvendelser av sin åndsvitenskap.
Pedagogikk
I 1919 inviterte Emil Molt Steiner til å forelese om sine tanker om pedagogikk til arbeiderne ved Molts Waldorf Astoria-fabrikk i Stuttgart. Resultatet av dette foredraget ble opprettelsen av en ny skole, Waldorf-skolen, som gav navn til skoleslaget og pedagogikken kjent som waldorfskoler og waldorfpedagogikk i det meste av verden, og som steinerskoler og steinerpedagogikk i enkelte land. Den første skolen i Stuttgart var opprinnelig en skole for arbeiderne ved Waldorf Astoria-fabrikken, men etter kort tid var de fleste elevene ikke fra familier knyttet til denne bedriften.
Scenekunst
Som dramatiker skrev Steiner fire mysteriedramaer mellom 1909 og 1913.
Rase, folk og etnisitet
Fremfor alt anså Steiner «rase, folk, etnisitet og kjønn» for å være generelle, beskrivbare kategorier som individer kan velge å identifisere seg med, men som frie mennesker kan og vil frigjøre seg selv fra.
Jødedommen
Han gikk inn for jødenes fulle rettslige og sosiale likestilling, og skrev at «jødene trenger Europa og Europa trenger jødene» (1888). I forlengelsen av dette gikk han i debatter på 1880- og 1890-tallet inn for assimilering av jøder i de samfunnene de levde i, et synspunkt som den gang ble ansett som liberalt og som ble delt av liberale jøder, men som blir kritisert fra et sionistisk ståsted. Steiner gav uttrykk for at jødene (i likhet med andre folkeslag) burde gå opp i én almenmenneskelig kultur, fordi han mente deres særegne misjon i menneskehetens spirituelle utvikling var fullført, men har også gitt uttrykk for synspunkter som pekte i retning av at han fortsatt tilla jødene en spesiell rolle i forhold til Messias. Han var kritisk til sin samtidige Theodor Herzls mål om en jødisk stat, og til andre uttrykk for etnisk definerte stater, ettersom han anså etnisitet som en utdatert basis for samfunnslivet i dagens verden. «Steiner, og mange med ham, anså det som utidsmessig og bakstreversk å ville tviholde på sammenhengen mellom religion og stat, om det så dreide seg om en kristen eller jødisk religion». Steiner hadde likefullt tilhengere også blant sionister, slik som Hugo Bergmann som forsøkte å realisere Steiners politiske idéer i Palestina-mandatet.
Bibliografi
Foredrag på norsk
Thomas Ashe
Ny arrestasjon, sultestreik og død
Hans død hadde en stor innvirkning på republikanernes rekruttering. Liket ble lagt på lit-de-parade i Dublins rådhus, og han ble gravlagt på Glasnevin gravlund i Dublin.
Fylkesvei 4364
Frem til 2019 hadde veien betegnelsen fylkesvei 178.
Operasjon Meghdoot
Bakgrunn
Da Pakistan ga en japansk ekspedisjon tillatelse til å bestige en viktig fjelltopp (Rimo I) i 1984, vokste sinnet mot Pakistan i India ytterligere. Fjellet, som ligger øst for Siachen-breen, har også utsikt over de nordvestlige områdene av Aksai Chin-området som er okkupert av Kina, men som India gjør krav på. De indiske væpnede styrkene trodde at en slik ekspedisjon ytterligere kunne knyttes til en handelsrute fra den sørvestlige (pakistanske) siden til den nordøstlige (kinesiske) siden av Karakorum-kjeden, og eventuelt gi det pakistanske militæret en strategisk, om ikke taktisk, fordel.
Den norske spillerstreiken 2011
Konsekvenser
Ni Tippeliga-klubber var rammet av streiken som fikk størst konsekvenser for Molde med 15 spillere ute i streik. Like bak fulgte Sogndal med sine 13 spillere av totalt 95. Ellers var det spillere fra Start (12), Brann (11), Tromsø (11), Viking (10), FFK (9), Vålerenga (8) og Aalesund (6) som streiket.
Siden Tippeliga-kampene ble utsatt fikk TV 2 store, ledige sendeflater søndag og mandag. Søndag bestemte de seg for å sende kampen mellom Manchester United og Blackpool på TV 2 Zebra og Premier League-studio fra 19.00–20.00 på TV 2, etterfulgt av en reprise av «Vinn på minuttet» og filmen «Natt på museet». I tillegg viste de kampen mellom Wolverhampton og Blackburn på TV 2 Sport. Mandag viser TV 2 Zebra en episode av programmet «Sportsidioter» og filmen «Olsenbanden tar gull». «Matchball mandag» med Erik Thorstvedt går som normalt, fra klokken 21.00.
Malvik (tettsted)
Malvik er et tettsted i Malvik kommune i Trøndelag. Tettstedet har innbyggere per 1. januar, og ligger ved Trondheimsfjorden. Tettstedet består ifølge Statistisk sentralbyrås definisjon av områdene Malvik, Vikhammer, Saksvik og Hundhammeren i Malvik kommune og Væretrøa i Trondheim kommune.
FNs generalforsamling
Vedtak i viktige saker – som freds- og sikkerhetsspørsmål, valg av medlemmer til Sikkerhetsrådet og andre organer, samt budsjettsaker – krever to tredels flertall. Andre saker blir avgjort ved simpelt flertall. Hvert land har én stemme. Prinsippet med at små og store land har lik stemmevekt betyr at en teoretisk koalisjon som til sammen utgjør 8 % av verdens befolkning kan utgjøre et to tredels flertall. Generalforsamlingen velger etter forslag fra Sikkerhetsrådet, FNs generalsekretær.
Carsten Borchgrevink
Manglende støtte
I de to neste årene reiste Borchgrevink rundt i Europa og Australia for å skaffe støtte og garantier for sine ekspedisjonsideer, men uten særlig resultat. Norsk støtte var umulig fordi «Fram»-ekspedisjonene hadde stukket av med det som var mulig å fremskaffe, og den norske interessen var rettet mot nord. Nansen ble rådspurt, men det resulterte ikke i annet enn en oppfordring om å reise til Vest-Antarktis for å lete etter Adrien de Gerlaches ekspedisjon som hadde vært borte i et år, uten å være utrustet for overvintring. Borchgrevink hadde slettes ikke noe ønske om å endre sine planer, noe Nansen hadde vanskelig for å tilgi ham.
Tilbakekomst og mottakelse
Mottakelsen ved ekspedisjonens tilbakekomst til England var lunken. Den offentlige oppmerksomheten var rettet mot den forestående nasjonale antarktisekspedisjonen der Robert F. Scott nettopp var blitt utpekt som leder, framfor et foretakende som framsto engelsk kun i navnet. Til tross for Southern Cross-ekspedisjonens bragder, var deler av det geografiske miljøet fremdeles fortørnet over at Borchgrevinks aksept av Newnes' støtte hadde frarøvet den nasjonale antarktisekspedisjonen midler. Videre beklaget William S. Bruce at Borchgrevink hadde benyttet seg av planer han selv hadde utviklet, men ikke vært i stand til å gjennomføre. Borchgrevinks troverdighet ble ikke bedre av den skrytende tonen som gjennomsyret artikler som ble publisert i Newnes’ tidsskrifter, heller ikke av den journalistiske stilen i hans ekspedisjonsberetning First on the Antarctic Continent som ble utgitt i 1901.
Senere liv
Etter hjemkomsten fra Washington levde Borchgrevink et relativt tilbaketrukket liv. I september 1896 hadde han giftet seg med engelske Constance Prior Standen. De bosatte seg på Slemdal i Oslo der de fikk to sønner og to døtre, hvorav eldstesønnen Ridley ble en kjent billedkunstner. Borchgrevink henga seg hovedsakelig til sportslige og litterære aktiviteter, og skrev en bok med tittelen The Game of Norway. Ved to anledninger vurderte han tilsynelatende å vende tilbake til Antarktis. I august 1902 uttrykte han at han hadde til hensikt å lede en antarktisekspedisjon for National Geographic Society, noe som ikke ble noe av. Et senere foretak som ble annonsert i Berlin i 1909 ble det heller ikke noe av. Selv om han forble ute av rampelyset, opprettholdt Borchgrevink sin interesse for antarktiske anliggender og besøkte Scott kort før «Terra Nova» la ut på Scotts siste antarktisekspedisjon i juni 1910. Da nyheten om hans skjebne nådde omverdenen, tilkjennega Borchgrevink sin anerkjennelse av Scott: «Han var den første til å gjennomføre en godt organisert ekspedisjon og den første som gjennomførte systematiske undersøkelser på det store sydpolskontinentet». I et kondolansebrev til John Scott Keltie, Royal Geographical Societys sekretær, skrev Borchgrevink om Scott: «Han var en mann!»
Parbatiya
Konservative, nepali-talende, hinduiske menn
Fra slutten av 1700-tallet har de dominert Nepals adel, regjering, administrasjon og hær og sikra seg store jordeiendommer i mange deler av landet. Etter 1950 har parbatiya-folk også utgjort ledelsen i de fleste store partier, og vært i flertall i parlamentet.
Eidbo
Økonomien på gården var så godt som fullstendig maritimt orientert. Det som gav inntekt var skog, skipsbygging og skipsfart. Blant annet er briggen «Hovvarpner» og barken «Ariadne» bygget lokalt, for redere på Eidbo.
Annet
Oksefjorden Tennisklubb holder til på Eidbo.
Edwin Hurd Conger
Diplomat
Deretter begynte hans diplomatisk løpebane. Han var USAs minister til Brasil fra desember 1890 til september 1893. Da ble han erstattet med den påtroppende demokratiske president Grover Cleveland. Han returnerte imidlertid til ministerposten i Brasil i 1897 etter valget av neste president, republikaneren William McKinley, og tjenestegjorde fra 9. august 1897 til 6. februar 1898.
Dave Brubeck
Etter Desmond og Mulligan
Med nok en ny besetning kom han til Cosmopolite i Oslo 22. mai 1996, med Bill Smith klarinett, Jack Six bass og Randy Jones trommer. Dagen etter var de ved Nattjazz i Bergen. På sin 80-årsturne fire år etter, gjenvisiterte han Cosmopolite den 28. april 2000 med Robert Militello treblås, Randy Jones trommer, og Alec Dankworth bass.
Kommunal vei 155 (Hå)
Kommunal vei 155 (Kv155) i Hå går mellom Bernervegen og Store Ring på Nærbø i Hå kommune. Veien er 880 meter lang.
Rabban Bar Sauma
Liv og virkei
Omkring 1280 la han ut på en pilegrimsferd til Jerusalem. Han var sammen med sin venn og reiseledsager Rabban Marcos fra Beijing via tangutenes land, Khotan, Kashgar, Talas i Syr-Dana-dalen, Khorasan, Maragha og Mosul, og kom til Ani i Armenia. Det var advarsler om at veiene til det sørlige Syria som førte til kursendringen etter Mosul.
RS 49 «Willie Wilhelmsen»
Den mest kjente redningsaksjonen «Willie Wilhelmsen» har deltatt i, er bergingen av 43 mann fra lasteskipet «MILOS» i 1943 under et forrykende uvær sør for Kristiansund. Fremdeles regnes denne redningsaksjonen som den dristigste og farligste redningsaksjonen i Redningsselskapets historie. For denne bragden truet tyskerne med at skipper John Bakken og hans dyktige mannskap ville bli skutt, siden de nektet å motta hedersbevisinger fra okkupasjonsmakten.
Friedrich Reinhold Kreutzwald
Allerede som student begynte han å skrive ned estiske viser og andre tradisjoner. På 1830 – 1850-tallet publiserte han avhandlinger om esternes historie og tradisjoner og fikk etter Friedrich Robert Faehlmanns død i oppdrag av Estnische Gelehrte Gesellschaft (Õpetatud Eesti Selts) å samle inn og offentliggjøre tradisjonene om Kalevipoeg. Hans verk kom ut i selskapets forhandlinger mellom 1857 og 1861 med tekster på estisk og med tysk oversettelse av Reinthal. Han fulgte Elias Lönnrots eksempel ved sammenstillingen av Kalevala slik at han prøvde å sette sammen en helhet av de fragmentene man hadde slik at han kunne gjengi i verseform tradisjoner man bare hadde i prosaform som sagn. For vitenskapen er hans arbeide derfor av mindre verdi, også fordi han brente opp sine håndskrifter, men Kreutzwalds Kalevipoeg har hatt stor nasjonal verdi for esterne.
Han gav også ut en samling estiske folkeeventyr og sagn, "Eesti rahwa ennemuistesed juttud" (1866; tysk oversettelse av F. Löwe 1869 og 1881) samt tidligere også av H. Neus: Mythische und magische Heder der Ehsten (1854).
Karplanter på norsk rødliste 2006
Kategorier
VU - Sårbar (Vulnerable)
Utdødd i Norge
Liparis loeselii Fettblad I RE
Rheum rhaponticum Munkerabarbra I RE
Trifolium micranthum Sveltkløver RE
Kritisk truet
Dianthus armeria Saronnellik CR
Gymnocarpium continentale Finntelg CR
Helianthemum nummularium Solrose CR
Nepeta cataria Legekattemynte CR
Rubus fabrimontanus Sprikebjørnebær CR
Sterkt truet
Campanula cervicaria Stavklokke NT
Carex riparia Kjempestarr EN
Draba cacuminum Tinderublom EN
Draba cinerea Grårublom EN
Hydrocharis morsus-ranae Froskebit EN
Ononis arvensis Bukkebeinurt EN
Saxifraga xopdalensis Oppdalssildre EN
Vicia pisiformis Ertevikke EN
Sårbar
Braya glabella Purpurkarse I§ VU
Carex heleonastes Huldrestarr VU
Cladium mariscus Storak VU
Cystopteris sudetica Sudetlok VU
Hyssopus officinalis Isop VU
Laserpitium latifolium Hvitrot VU
Rubus sprengelii Krypbjørnebær VU
Rubus steracanthos Filtbjørnebær VU
Sanguisorba minor Pimpernell VU
Nær truet
Cerastium nigrescens Snøarve NT
Chenopodium bonus-henricus Stolt henrik NT
Erigeron humilis Svartbakkestjerne NT
Galium normanii Vegamaure NT
Gymnadenia conopsea Brudespore I NT
Myricaria germanica Klåved NT
Oenothera ammophila Sandnattlys NT°
Osmunda regalis Kongsbregne NT
Phippsia algida Snøgras NT
Potamogeton rutilus Stivtjernaks NT
Silene nutans Nikkesmelle NT
Ulmus glabra Alm NT
Forfar
Historie
I løpet av middelalderen var en potensiell fordringshaver til den skotske tronen en datter av lederen av klanen Meic Uilleim (MacWilliams). Datteren var kun et spebarn, men en etterkommer av kong Duncan II av Skottland. For å forhindre at hun ville bli et problem, den siste etterkommer av en familie som hadde vært et problem for den skotske kronen, ble hun slått ihjel ved å slå hodet hennes i stykker mot markedskorset i Forfar i 1230.
A Prairie Home Companion
A Prairie Home Companion er en amerikansk varieté som ble sendt på radio fra 1974 til 2016. Programmet ble sendt direkte og ble kringkastet i en rekke ikke-amerikanske land. Det ble ledet av Garrison Keillor, som også er den som utviklet showet, og produsert av Minnesota Public Radio. I USA ble showet sendt på lørdag ettermiddag.
Format
Hvert show åpner med Spencer Williams-komposisjonen «Tishomingo Blues», men med tekst skrevet spesielt for A Prairie Home Companion.
Vesterhavet
Annen betydning
Vesterhavet på dansk betegner havet vest for Jylland, dvs. Nordsjøen.
Jonny Nilsson
Erling Martin Jonny Nilsson (født 9. februar 1943, død 22. juni 2022 i Forshyttan i Värmland) var en svensk skøyteløper. Han vant OL-gull på 10,000 meter i 1964 og ble verdensmester i 1963.
Sandefjord
Sandefjord kommune innbefatter flere tidligere kommuner. Den 1. januar 1968 ble kommunen Sandar innlemmet i Sandefjord gjennom kommunesammenslåing, og den 1. januar 2017 ble kommunene Stokke (med unntak av Vear-området) og Andebu innlemmet i Sandefjord som et ledd i kommunereformen. Samtidig ble Sandefjords kommunenummer forandret fra 0706 til 0710, og kommunen fikk et nytt kommunevåpen.
Telegraf og telefon
I 1850 ble det levert post til Sandefjord to ganger i uken. Byen fikk telegraf i 1857, og den første telefonen kom i 1884.
Hvalfangsttiden
Allerede fra 1850 drev en del skuter fra Sandefjord selfangst og hvalfangst i Nordishavet og Finnmarkskysten. Dette var heller virksomhet i det små. Den norske hvalfangst i nord var mer en beskjeftigelse for folk langs landets vestvendte kyster.
Store deler av sentrum er omfattet av NB!-registeret, Riksantikvarens liste over bymiljøer i Norge som har nasjonal kulturhistorisk verneinteresse.
Kommunevåpen
Sandefjord ble tildelt sitt første kommunevåpen 9. mai 1914. Kommunevåpenet ble tegnet av Andreas Bloch og viste et vikingskip og en hval. Vikingskipet symboliserte Gokstadskipet, og hvalen symboliserte at Sandefjord i første halvdel av 1900-tallet var hovedhavnen for hvalfangst i Sørishavet.
Sammenslåingen med Sandar i 1968
Nabokommunen Sandar ble grunnlagt i 1838 under navnet Sandeherred. Sandefjord ble grunnlagt i 1845 som en kjøpstad (by) i Sandar kommune, frem til 1877 da Sandefjord ble skilt ut som en egen selvstendig bykommune. Det var tre grensereguleringer mellom denne kommunen og Sandefjord. Den 1. januar 1889 ble en del av Sandeherred med 318 innbyggere overført til Sandefjord. I 1931 ble en ny del av denne kommunen, som i mellomtiden hadde skiftet navn til Sandar, overført til Sandefjord. Dette området hadde 66 innbyggere. I 1950 ble ytterligere en del av Sandar, med 226 innbyggere, tillagt Sandefjord.
Samferdsel
Sandefjord lufthavn, Torp har forbindelser til nasjonale og internasjonale destinasjoner, og har vokst stort pga. flyselskapene Ryanair, Wizzair, KLM og Widerøe sin satsing der. Flyplassen er i dag Norges nest største på internasjonal trafikk. Fergeselskapene Color Line og Fjord Line driver fergeruter til Strömstad i Sverige. Både Vestfoldbanen (med togstopp på Sandefjord, Torp og Stokke stasjoner) og Europavei 18 går gjennom kommunen. Til Oslo kjører man på cirka halvannen time (117 km).
Joseph Licklider
I 1968 ble Licklider direktør for Project MAC-prosjektet ved MIT, som han hadde sørget for bevilgninger til mens han jobbet for DARPA-prosjektet. Project MAC produserte både det første tidsdelte datasystemet, CTSS, og en av de første oppkoblede installasjonene med utviklingen av Multics i 1965, som var en forløper til det Unix-baserte operativsystemet som ble utviklet ved Bell Labs av Ken Thompson og Dennis Ritchie i 1970. Mange av Lickliders visjoner er altså fremdeles med oss i dag, spesielt med tanke på utviklingen av World Wide Web og Internett generelt.
Bahun
Store og fattige høykaste-grupper
De to høykastene som til sammen ugjør Nepals tradisjonelt herskende parbatiya-gruppe er derfor 31% av totalbefolkninga. Det fins områder der bahun-befolkninga er i flertall, og ofte er lutfattige bønder, trass sin formelle høykaste-status.
F.eks. er faren til maoistlederen Prachanda en fattig bonde og bahun. Formelt har han høyere kaste enn kongen Gyanendra som tilhører en underkaste av chhetri.
Kid Astray
Kid Astray er et popband fra Sandvika, bestående av Benjamin Giørtz, Elizabeth Wu, Even Steine, Alex Meek, Håkon Carlin og Jakob Bechmann. Bandet oppstod i 2010, etter å ha møttes på Rud videregående skole i Bærum.
Charlton Heston
Bakgrunn, utdannelse, tidlig karriere
Etter krigen levde de i Hell's Kitchen på Manhattan i New York, der de begge arbeidet som modeller. For å prøve å komme inn i teaterverdenen, begynte de i 1947 å drive et teater i Asheville i Nord-Carolina. I 1948 dro de tilbake til New York, der Heston var tilbudt en birolle i Broadway-stykket Antonius and Cleopatra med Katharine Cornell i den kvinnelige hovedrollen. Han fikk gode anmeldelser og gjorde det også bra innenfor fjernsynet, der han spilte en rekke roller i CBS' Studio One-serie.
Kid Astray
Historie
I mai 2014 signerte Kid Astray managementavtale med UK-baserte Big Life Management (Snow Patrol, Wham!, Scissor Sisters, Bloc Party, The Verve), ledet av bransjeveteranene Jazz Summers, Tim Parry og Scott Baker-Marflitt.
Albert Ayat
Albert Robert Ayat (født 1875, død 1935) var en fransk fekter som deltok i de olympiske leker 1900 i Paris.
Linear A
Linear A hadde sitt opphav i den minoiske kulturen på Kreta, og ble brukt fra ca. 1750 f.kr. fram til Kreta ble invadert av greske folkeslag ca. 1420 f.kr.
Et beslektet alfabet, Linear B, ble brukt til å skrive en arkaisk form for gresk, og ble brukt i den gamle palasskulturen i Mykene på det greske fastlandet. Dette første greske skriftspråket erstattet Linear A som administrasjonsspråk i Knossos og de andre palassene på Kreta.
National Railway Museum
Museet har en stor samling av historisk jernbanemateriell, lokomotiver, vogner og annet utstyr, samt litteratur og bildemateriale.
Dybde
Eksempler er «et dypt hull», «et dypt sår», «dybden av fjorden» og liknende, eller abstrakt: å være i «dype tanker», overflaten er her den dagligdagse bevissthetstilstand.
Lorik Cana
Paris Saint-Germain
I Paris Saint-Germain FC brukte han tre år på å spille seg til toppen av den franske klubben. Cana spilte seg til slutt inn i starteleveren til laget i 2003 og ble raskt en av lagets viktigste spillere. I løpet av 2003–04-sesongen, da laget vant Coupe de France og ble nummer to i den franske ligaen, spilte han 32 kamper og scoret ett mål. Dette viser seg å være en av de mest suksessrike sesongene i karrieren hans så langt. Neste sesong ble nærmest en kopi av den forrige, også denne sesongen spilte han 32 kamper og scoret ett mål. I sin første seniorkamp for Paris Saint-German ble han valgt som «Man Of The Match».
Sunderland
Cana byttet 24. juli 2009 klubb til Sunderland, hvor han skrev under på en fireårskontrakt som var verdt ca. 5 000 000 britiske pund. Han ble umiddelbart utnevnt til lagets kaptein av manager Steve Bruce, selv om Bruce senere uttalte at han ikke hadde utnevnt noen kaptein ennå. 15. august 2009 fikk Cana sin liga debut for Sunderland i 1-0 seieren over Bolton Wanderers.
MS «Lindenes»
M/S «Lindenes», også kalt «Zinkskøyto», er en passasjerbåt bygget i 1943 ved Nordtveit Båtbyggeri (Bnr 33) i Bjørnafjorden på Vestlandet. Båten ble laget etter Einar Nordtveits konstruksjonstegninger som den første passasjerbåten levert fra verftet. Trebåten er utstyrt med en tosylindret motor produsert av Wichmann i 1957. Salongene er innredet med et lyst interiør, typisk for den maritime stilen på 1940-tallet.
Jack Betts
Jack Betts (født 11. april 1929) er en amerikansk skuespiller, mest kjent for rollen som Henry i filmen Spider-man.
RS 50 «Osloskøyta»
Frem til 1966 var «Osloskøyta» i tjeneste som redningsskøyte og berget 85 personer fra «den visse død», 9 fartøyer fra totalforlis, og ga assistanse til totalt 523 fartøy.
Alexander Kristoff
Karriere
På Idrettsgallaen 2015 ble han tildelt prisen Årets navn. Prisen ble delt ut etter avstemning blant folket, en folkejury.
2015-sesongen startet meget bra for Kristoff. Gjennom god planlegging og trening opp mot sesongen sammen med sin stefar Stein Ørn, la han et sterkt grunnlag for klassikersesongen. Kristoff startet med å vinne tre etappeseire i Tour of Qatar, etappeseier i Tour of Oman og etappeseier i Paris-Nice.
Med sine sterke prestasjoner den våren ble han av en rekke eksperter regnet som en av favorittene til å vinne Flandern rundt. Ingen nordmann har tidligere vunnet dette rittet som er en del av de fem «monumentene». Kristoff kjørte sterkt også i dette rittet og fikk nok en gang god hjelp av sin italienske lagkamerat Luca Paolini. Etter taktisk god kjøring gikk Kristoff i brudd sammen med Niki Terpstra ca. 25 km fra mål. Bruddet holdt inn, og Kristoff slo Terpstra i spurten.
Eidskog Fotball
Eidskog Fotball er en norsk fotballklubb i Eidskog kommune i Innlandet. Klubben ble etablert i 1991, og har både kvinne- og herrelag samt aldersbestemte lag for jenter og gutter.
Takrørøyenstikker
Utseende
Nymfen (larven) er ganske stor, opptil omtrent 50 millimeter.
11 (musikkalbum)
Historie
I et intervju på Canada AM sa Adams at navnet 11 ble valgt fordi det var hans 11. studioalbum, om man inkluderer albumet Spirit: Stallion of the Cimarron. I tillegg nevnte Adams at det ikke lå en skjult mening bak tittelen, det var simpelthen hans 11. studioalbum og bestod av 11 spor. «Det er ingen skjult mening» nevnte Adams senere i et intervju med BBC. Omslaget på albumet ble tatt under en photoshoot i et hotell i Sveits, mens Adam tok bilder for et italiensk magasin. Adams likte bildet så godt at det ble brukt som omslag på albumet hans.
Tema
Etter at Adams var ferdig med å skrive sangene for 11, satt han igjen med 30 forskjellige sanger. Kun 19 var igjen etter at Adams og hans venner hadde valgt ut de beste, men noen av sporene som ble valgt bort ville senere bli gitt ut på deluxe-utgaven i 2008. Den første singelen, «I Thought I'd Seen Everything», ble skrevet i 2007, før den ble endret to eller tre ganger. Originalt hadde den en annen melodi og et annet navn. Adams kommenterte selv at «når man hører på en sang flere ganger, og tilbringer litt tid med den, ender du opp med å endre på den.» Adams hadde ikke jobbet med Vallance på et album siden slutten av 1980-tallet. De bestemte seg å jobbe sammen etter at de to hadde brukt litt tid på å kaste idéer frem og tilbake mellom 2003 og da albumet ble gitt ut. Vallance sendte MP3-filer gjennom e-post til Adams mens Adams spilte inn. Adams ville deretter legge til litt eller endre på filene før han sendte dem tilbake. Dette ble gjentatt til de begge sa seg fornøyd med resultatet. Vallance nevnte at han syns dette tok lengre tid enn under deres tidligere samarbeid, men sluttproduktet var like bra.
Utgivelse
Albumet ble avsluttet i september 2007, men utgivelsen i Europa ble utsatt til mars 2008. Albumet ble gitt ut uavhengig i USA gjennom Wal-Mart og Sam's Club den 13. mai 2008. Avtalen varte til en måned etter den internasjonale utgivelsen. Den 5. oktober 2008 ble det annonsert at en deluxe-utgave av albumet ville bli utgitt. Denne utgaven ville ha nye spor, i tillegg til en DVD. Deluxe-versjonen ble gitt ut den 10. november 2008 i Storbritannia, og den 11. november samme år i Canada. Den nye CD-en hadde de originale sporene fra 11, samt en ny sang, «Saved», og to B-sider, «Way of the World» og «Miss America». Remiksen av «She's Got a Way» erstattet den originale versjonen. DVD-en inneholder Adams og hans backupartister mens de øver på materialet for albumet. Den inkluderer også et par "behind the scenes"-klipp.
Peder Inge Furseth
Furseth tok utdannelsen ved Universitetet i Oslo. Han har vært gjesteforsker ved University of California at Berkeley årlig siden 1993, da han fikk et Fulbright-stipend
Resistência Nacional Moçambicana
Resistência Nacional Moçambicana («Mosambiks nasjonale motstandsbevegelse», RENAMO) er et konservativt politisk parti i Mosambik ledet av Afonso Dhlakama fra 1979 til hans død 2018. Ossufo Momade ble 7. mai 2018 oppnevnt som midlertidig leder for partiet.
Peder Inge Furseth
Furseth var leder av forskningsprosjektet Verdidrevet tjenesteinnovasjon (2008-2013). Prosjektet var finansiert hovedsakelig av Norges forskningsråd, og resulterte i en bøker, artikler og oppslag i media.
Resistência Nacional Moçambicana
Fredsavtalen førte til avvæpning av RENAMO, integrering av noen av deres krigere i den mosambiske hær og til dets forvandling til et regulært politisk parti. Det er nå det største opposisjonspartiet i Mosambik. I det siste parlamentsvalget, 1. og 2. desember 2004, var partiet hoveddelen av valgalliansen RENAMO-UE som fikk 29,7% av stemmene og 90 av 250 seter. Dhlakama stilte opp som presidentkandidat til denne alliansen og fikk 31,7% av stemmene.
28. serierunde i Premier League 2007/08
28. serierunde i Premier League 2007/08 begynte 1. mars 16:00 med syv kamper og en kamp ble spilt 18:15. Runden ble avslutta 2. mars med Bolton mot Liverpool og Everton mot Portsmouth.
Markion
Teologi
Markion var den første teologen som skilte systematisk mellom Det nye testamentes gud, som altså var Jesu far, og Det gamle testamentes gud (demiurgen), som hadde skapt universet. Markion avviste Toraen og hele Det gamle testamente. Ifølge Markion var det nok å tro på «kjærlighetens Gud», for å bli frelst. På samme måte som gnostikerne postulerte han at det fantes to guder, men i motsetning til gnostikerne innførte han aldri en «hemmelig» lære. Markion mente at demiurgen og kjærlighetens gud ikke hadde noe med hverandre å gjøre; før han åpenbarte seg gjennom Jesus, hadde kjærlighetens gud vært en totalt «fremmed» gud.
4th Dimension
4th Dimension eller 4D (eller Silver Surfer som det var kjent som under tidig utvikling) er en relasjonsdatabase med et utviklingsmiljø utviklet av franskmannen Laurent Ribardière i 1984.
Farman F.60 Goliath
Flyet i bruk
Etter krigens slutt i november 1918 var Farman snar til å ta Goliath bruk som sivilt passasjerfly og gjennomførte flere flyvninger for å vekke myndighetenes og publikums oppmerksomhet. Den 8. februar 1919 fløy Goliath med 12 passasjerer fra Toussus-le-Noble til Kenley, nær Croydon. Ettersom britiske myndigheter avslo å gi kommersielle aktører tillatelse til å fly over britisk territorium var alle ombord tidligere militærflyvere i uniform og med spesielt oppdrag for anledningen. Flygningen førløp uten problemer og varte i 2 timer og 30 minutter. Flyver og passasjerer ble godt mottatt i England og returen ble gjort neste dag og tok 2 timer og 10 minutter.
CEFTA
Da EU er et fellesmarked er CEFTA- og EU-medlemskap gjensidig utelukkende, derfor har en rekke land forlatt avtalen fordi de ble EU-medlemmer. Dette gjaldt Polen, Ungarn, Tsjekkia, Slovakia og Slovenia i 2004, Romania og Bulgaria i 2007, samt Kroatia i 2013.
Schenk von Stauffenberg
Schenk von Stauffenberg er en gammel tysk adelsslekt fra Schwaben i Tyskland. Slekten har lange katolske aristokratiske røtter, og blant de kjente medlemmene har det vært fyrstbiskoper, politikere og offiserer, deriblant Claus Schenk von Stauffenberg, en av de ledende personene bak 20. juli-attentatet mot Adolf Hitler i 1944.
Tesserakt
Tesserakten har 8 kuber som sidekropper, 24 kvadrater som sider, 32 kanter og 16 firetallige horn.
Fylkesvei 4382
Fylkesvei 4382 går mellom Torlandsmyra og Bø i Hå kommune.
Fløyte
Fløytist
En musiker som spiller et hvilke som helst instrument innen fløytefamilien kalles en fløytist eller fløytespiller, og det er også en yrkestittel for de som er profesjonelle utøvere på instrumentet.
Altfløyte
Altfløyten er et par centimeter lengre og litt tykkere enn tverrfløyten. Lyd produseres på samme måte som på tverrfløyten. Den er laget av metall. Den har en dypeste tone enn tverrfløyten og tonehøyde bestemmes ved at man på samme måte som på tverrfløyten trykker ned forskjellige kombinasjoner av klaffene. Den benyttes til i store orkestre og i fløyte-ensembler, hovedsakelig til klassisk musikk.
Bassfløyte
Bassfløyten er om lag dobbelt så lang som en vanlig tverrfløyte. Lyd produseres på samme måte som på tverrfløyten. Den er laget av metall. Den har en dypeste tone enn altfløyten og tonehøyde bestemmes ved at man på samme måte som på tverrfløyten trykker ned forskjellige kombinasjoner av klaffene. Den benyttes i fløyte-ensembler, hovedsakelig til klassisk musikk.
Seljefløyte
Den korte varianten av fløyta med en eller få toner blir ofte kalt seljepipe. Den lange fløytetypen går det an å spille melodier på og er en overtonefløyte. For å få til overtoner må røret ha en viss lengde. Den spilles både som åpent og lukket rør, idet den åpne enden av fløyta kan lukkes med en finger. Den benyttes til norsk folkemusikk.
Fujara
Fujara er en veldig lang dobbeltkanalfløyte fra Slovakia som har blitt ganske populær i hele Europa og øker populariteten i Nord-Amerika for sin karakteristiske lyd. Det lengste røret kan bli opptil 2 meter langt og har tre fingerhull. Et mindre rør som inneholder munnstykket er koblet til toppen av det lange røret. Moderne instrumenter er laget i flere deler slik at instrumentet kan demonteres for reise. Fujaraen spilles vanligvis i overtoner ved overblåsing, og holdes vertikalt.
Sopilka
Sopilka (сопилка) er et navn som er brukt på en rekke fløyter i Ukraina. Lengden er vanligvis 30–40 cm. Fløyten kan ha 4, 5 eller 6 fingerhull; moderne konsertfløyter kan ha 10 hull. Fløytene er brukt av gjetere, skomorokh, chumak og for å spille til fest og bryllup.
Tyrkisk ney
Den tyrkiske neyen brukes i klassisk tyrkisk musikk og i religiøse sammenhenger, den har 7 hull og et bredt munnstykke, başpare, av tre eller horn. Den finnes i elleve tonearter. Lyden er forskjellig fra egyptisk og persisk ney.
Lokkefløyte
Lokkefløyter benyttes til å få fugler og dyr til å oppsøke jegeren eller stoppe opp slik at jakten blir enklere. Enkelte naturfotografer kan også benytte lokkefløyter.
Luis Miguel
Luis Miguel (født Luis Miguel Gallego, 19. april 1970 i San Juan på Puerto Rico) er en meksikansk sanger og skuespiller, ofte kjent som El Sol de México (Mexicos sol). Foreldrene hans er den spanske sangeren Luisito Rey og den italienske skuespilleren Marcela Basteri. Luis Miguel oppnådde stor suksess allerede som barn da han blant annet som tolvåring sang i bryllupet til den daværende meksikanske presidentens datter. Han har fått en stjerne på Hollywood Walk of Fame. Han har fått fem Grammypriser og fire Latin Grammys, han har solgt over 95 millioner album og er dermed den mestselgende nålevende artisten i Latin-Amerika. Miguel var blant artistene som sang duett med Frank Sinatra på sistnevntes "Duets"-album.